Lena Nyman

Anna Lena Lisabet Nyman (født 23. mai 1944 i Stockholm, død 4. februar 2011 i Adolf Fredriks församling i Stockholm), var en  svensk skuespiller og sanger.
Hun har blant annet hatt engasjement ved Dramaten og Stockholms stadsteater samt medvirket i mange filmer. 


== Liv og virke ==


=== Bakgrunn ===
Lena Nyman vokte opp ved Lidnersplan i Kristineberg på Kungsholmen i Stockholm. Hennes foreldre var kunstneren Lennart Nyman og Margit Elisabet, født Svensson. Lena Nyman begynte på teaterskole allerede som seksåring.


=== Skuespiller ===
Nyman har alt fra dramatiska roller til lette komedieroller på sin merittliste. Hun var bare elleve år gammel da hun hadde sin første filmrolle, i thrilleren Farligt löfte. Samme år spilte hun i Rasmus på loffen. Siden har hun vært profesjonell skuespiller. Da hun kom inn på Dramatens elevskola var det mest for å få fred og ro en stund; hun hadde allerede rukket å medvirke i flere stykker på Dramaten og gjort mange filmroller. Blant hennes mange roller på Dramaten kan nevnes Polly i Tolvskillingsoperaen i 1969, Hedvig i Villanden i 1972, Pernille i Den jäktade i 1974 og tittelrollen i Medea i 1986. 

I 1973 overrasket Lena Nyman som revyartist i Svenska Ords Glaset i örat på Berns; hennes monolog Stadslollan har blitt en svensk revyklassiker. Deretter fulgte mange produksjoner sammen med Hasse og Tage, blant annet sceneproduksjonene Svea Hund på Göta Lejon (1976) og Fröken Fleggmans mustasch (1982), samt filmer som Släpp fångarne loss – det är vår!, Picassos eventyr og Sopor.
Nyman har hatt en sentral posisjon i svensk filmhistorie helt siden gjennombruddet i den skandaleomsuste filmen Jag är nyfiken - gul i 1967. Andre filmer der hun har hatt sentrale roller er Höstsonaten, Ronja Røverdatter og Værhår og erter. Hun har spilt i en mengde TV-produksjoner, blant annet hovedroller i Lysistrata og Drottning Kristina, som begge hadde premiere i 1981.
Til tross for sin begrensede sangstemme har Nyman hatt suksess som visesangerinne. Hun har laget plater sammen med trubaduren Rune Andersson, som hun en kort tid var gift med, tolket svenske poeter tonesatt av Berndt Egerbladh, først og fremst Karin Boye, og sunget inn barneviser.


== Filmografi (utvalg) ==
2006 – Att göra en pudel
2003 – Skenbart - en film om tåg
1997 – Cheek to Cheek (TV-stykke)
1995 – Svinet (TV-film)
1993 – Drömkåken
1990 – Bobby Fisher bor i Pasadena (TV-stykke)
1989 – Ture Sventon, privatdetektiv (TV-serie, adventskalender)
1986 – Værhår og erter
1984 – Ronja Røverdatter
1983 – P&B
1983 – Raskenstam
1982 – Den enfaldige mördaren
1981 – Missförståndet (TV-stykke)
1981 – Lysistrate (TV-stykke)
1981 –  Rasmus på loffen
1981 – Sopor
1981 – Drottning Kristina (TV-stykke)
1980 – Sverige åt svenskarna
1978 – Höstsonaten
1978 – Picassos eventyr
1975 – Den vita väggen
1975 – Släpp fångarne loss – det är vår!
1073 – Glaset i örat
1973 – Kvartetten som sprängdes (TV-serie)
1968 – Jag är nyfiken - blå
1967 – Jag är nyfiken - gul
1964 –  491 
1963 –  Det är hos mig han har varit 
1955 –  Rasmus på loffen
1955 – Farligt löfte


== Diskografi ==
Studioalbum1975 – Var mig nära (med Rune Andersson)
1976 – Ja visst gör det ont – Lena Nyman sjunger Karin Boye (med Lena Berndt Egerbladh)
1977 – En refrängsångares själsliv (med Rune Andersson)
1978 – Älskade (med Rune Andersson)
1985 – Så länge du har lust
1997 – Bloss (texter av Bodil Malmsten)
2000 – Min skattkammareSingler1968 – «Lenas Vaggsång» (Lena Nyman) / «Prov Utan Värde» (Sonja Lindgren)


== Priser og utmerkelser ==
1968 – Guldbagge for beste skuespiller i "Jag är nyfiken"-filmene
1972 – Svenska teaterkritikers förenings Teaterpris
1975 – Svenska Akademiens teaterpris
1991 – Guldmasken som "Beste kvinnelige skuespiller" (i Skvaller)
1995 – Guldmasken som "Beste kvinnelige skuespiller" (i I nöd och lust) sammen med Yvonne Lombard og Mona Malm
2004 – Litteris et Artibus
2006 – O'Neill-stipendiet
2009 – Cornelis Vreeswijk-stipendet


== Referanser ==


== Eksterne lenker ==
(en) Lena Nyman – kategori av bilder, video eller lyd på Commons 
(en) Lena Nyman på Internet Movie Database 
(sv) Lena Nyman i Svensk Filmdatabas 
(da) Lena Nyman på Filmdatabasen 
(da) Lena Nyman på Scope 
(fr) Lena Nyman på Allociné 
(en) Lena Nyman på AllMovie 
(en) Lena Nyman hos The Movie Database 
(en) Lena Nyman på Discogs 
(en) Lena Nyman på MusicBrainz 
(en) Lena Nyman på Spotify